અમદાવાદને પગલે પગલે સુરતમાં પણ કમર્શિયલ કોમ્પલેકસમાં પાર્કિંગની સ્પેસને ખુલ્લી કરાવીને રસ્તાઓ ઉપર થતું દબાણ દૂર કરવાનું અભિયાન એક અઠવાડિયાથી શરૂ કરાયુ છે. શરૂઆત ટેક્સટાઈલ માર્કેટ વિસ્તારમાંથી કરાઈ હતી. પાલિકાએ પોલીસની સાથે મળીને સપાટો બોલાવ્યો હતો. મોટાભાગની માર્કેટમાં પાર્કિંગની જગ્યામાં પાર્સલ, કાપડના તાકા મૂકીને કરાયેલું દબાણ હટાવાયું હતું. રસ્તા ઉપર પણ પાર્સલ ડિલીવરી કરવા માટે અડિંગો જમાવીને બેઠેલા ટેમ્પોવાળાઓને દંડ ફટકારાયો હતો. એટલું જ નહીં તેમને પણ આ રીતે રસ્તા ઉપર દબાણ ઊભુ નહીં કરવાનું અલ્ટીમેટમ આપવામાં આવ્યું હતું. મંગળવારે લિંબાયત ઝોન કમેલા દરવાજાથી આંજણા ગરનાળા સુધીના વિસ્તારની તમામ માર્કેટ્સમાં સપાટો બોલાવ્યો હતો.